จับตาตัวเลขศก.สหรัฐฯ SET สัปดาห์หน้าแนวต้าน 1,475
โบรกฯมองแนวโน้มการลงทุนในสัปดาห์หน้า เชื่อว่าตลาดฯคงจะแกว่งตัวในกรอบแนวรับ 1,440 จุด ส่วนแนวต้าน 1,464-1,475 จุด
8 ก.ค. 2559

นายศราวุธ เตโชชวลิต ผู้อำนวยการฝ่ายวิเคราะห์หลักทรัพย์ บล.อาร์เอชบี (ประเทศไทย) เปิดเผยถึงตลาดหุ้นไทยช่วงเช้า (8 ก.ค.) ได้รับแรงกดดันจากราคาน้ำมันที่ปรับตัวลง และกลุ่มลิสซิ่งที่ปรับตัวลง จากข่าวเรื่องสำนักงานคณะกรรมการคุ้มครองผู้บริโภค (สคบ.) จะปรับปรุงการคิดอัตราอัตราดอกเบี้ยปรับสำหรับสัญญาเช่าซื้อไม่เกิน 15% แต่เรื่องนี้ก็ยังไม่มีความชัดเจน ทำให้ตลาดฯในภาคบ่ายมีการรีบาวน์ขึ้นมาได้บ้าง จากแรงซื้อกลับหุ้นที่ปรับตัวลงไปมาก อย่างหุ้นในกลุ่มแบงก์ เป็นต้
ด้านตลาดหุ้นอื่นในภูมิภาคเอเชียมีการเคลื่อนไหวทั้งในแดนบวก-ลบ โดยต่างรอดูตัวเลขการจ้างงานนอกภาคเกษตรเดือนมิ.ย.ของสหรัฐฯในคืนนี้ ถ้าตัวเลขออกมาตามที่ตลาดคาดไว้จะเพิ่มขึ้นราว 170,000-180,000 ตำแหน่ง อาจจะทำให้สัปดาห์หน้าเงินดอลลาร์สหรัฐฯอ่อนค่าได้ และเงินสกุลในเอเชียจะแข็งค่าขึ้น รวมถึงเงินบาทด้วย ส่งผลให้อาจมีเม็ดเงินไหลเข้ามาในเอเชียอีก และการปรับขึ้นอัตราดอกเบี้ยของสหรัฐฯก็มีโอกาสที่จะเลื่อนออกไปอีก ด้านตลาดในยุโรปยังมีปัญหาเรื่องที่อังกฤษจะออกจากสหภาพยุโรป (Brexit) ของอังกฤษ และยังมีปัญหาภาคธนาคารด้วย
แนวโน้มการลงทุนในสัปดาห์หน้า เชื่อว่าตลาดฯคงจะแกว่งตัวในกรอบแนวรับ 1,440 จุด ส่วนแนวต้าน 1,464-1,475 จุด
 
หลักทรัพย์ที่มีมูลค่าการซื้อขายสูงสุด 5 อันดับแรก
TRUE ปิดที่ 7.70 บาท เพิ่มขึ้น 0.30 บาท
CPF ปิดที่ 26.50 บาท ลดลง  0.50 บาท
CK ปิดที่ 30.00 บาท เพิ่มขึ้น 0.50 บาท         
ADVANC ปิดที่ 161.00 บาท เพิ่มขึ้น 1.00 บาท
IVL ปิดที่ 29.25 บาท ไม่เปลี่ยนแปลง